ኣብ ቀረባ እዋን ኣብ ርእሰ ከተማ ክልል ሶማልያ ዝኾነት ጂግጂጋ ብዝተወለዐ ግጭት ብዙሓት ሰባት ድሕሪ ምሟቶም፡ ነቲ ህውከት ኣብ ምግዳድ ቀንዲ ምኽንያት ዝነበረ ናይቲ ክልል ፕረዚደንት ነበር ኣቶ ኣብዲ መሓመድ ዑማር፡ ንዓንቀጽ 39 ብምጥቃም ነቲ ክልል ከንጸል ፈቲኑ ምስተብሃለ፡ ኣብ ዙርያ እቲ ዓንቀጽ ዝህቦም መሰላት ኣብ ማሕበራዊ ሜድያ ክዝረበሉ ቀንዩ'ሎ። ኣብቶም ዝለዓሉ ዝነበሩ ክትዓት፡ ምንጻል ቀሊልን ቀረባን ኮይኑ ምርኣዩ ስግኣት ዝፈጠረሎም ኢትዮጵያውያን ከም ዘለዉ ምግንዛብ ይከኣል። እቲ ቅዋም ብዘይ ዝኾነ ገደብ ናይ ምንጸዓል መሰል የጎናጽፍ'ዩ ዝብል ኣቶ ውብሸት፡ ዝሓልፈሉ መስርሕ ከምዘሎ ድማ ይገልጽ። እቲ ናይ ምንጻል ሕቶ ተቐባልነት ክህልዎ እንተድኣ ኮይኑ፡ ቀዲሙ ናይ ብህር ብሄረሰባት ወይ ድማ፡ ናይ ባይቶ መዉጽኢ ሕጊ እቲ ህዝቢ ክልተ ሲሶ ድምጺ ክረክብ ኣለዎ። ናይቲ ባይቶ ወሳነ ምስ ሓለፈ ኣብ ዘለዋ ሰለስተ ዓመታት፡ መንግስቲ ፌዳረል ድምጺ ህዝቢ ውሳነ ከካይድ ሓላፍነት ኣለዎ። ኣብቲ ህዝበ ዉሳነ፡ ካብ ጠቕላላ ህዝቢ፡ ልዕሊ ፍርቂ ህዝቢ እቲ ናይ ንምንጻል ሓሳብ እንተድኣ ደጊፉ መንግስቲ ፌደራል ስልጣኑ ብምርካብ ሃፍቲ ይከፋፈል። ውሕስነት ዜጋታት ምሕላው፡ ናይ መን ግቡእ 'ዩ?
